AlmaznayaGroza/cyrillic-language-classification huggingface dataset:
Месопотамия

Месопота́мия - Матісь Асыввыв ладорись историческӧй му. Мӧднёж шусьӧ Кыкьюколас, сідз кыдз куйлӧ кык ю - Тигр да Евфрат коласын. Ӧнняся кадӧ Месопотамиян куйлӧны сэтшӧм канмуэз кыдз Ирак да Кувейт; сідзжӧ Месопотамияын мымдакӧ куйлӧны территорияэз сэтшӧм канмуэзлӧн кыдз Сирия, Турция, Иран да Сауд Арабия. Важ Му кадколас коста Месоптамияын вӧлісӧ сэтшӧм канмуэз кыдз: Шумер, Аккад, Вавилон, Ассирия да Урарту. Шумеррез, аккаддеццез, вавилониннэз да ассириеццез олісӧ Месопотамияын сы пондӧтчӧмсянь 3100 восянь миян эра вотӧдз Вавилон усьӧмӧдз 539 воӧ миян эра вотӧдз, кӧр Месопотамиясӧ завоюйтіс перссэзлӧн Ахемен Империя. Сы бӧрын, 332 воӧ миян эра вотӧдз, Месопотамия шедіс Вына Александр кипод увтӧ, а сы кулӧм бӧрын лоис торӧн Селевк Империяын. 137 воӧ миян эра вотӧдз асыввыв Месопотамия шедіс Парфия Империя кипод увтӧ, кӧда жугдіс-паздіс Селевк Империясӧ, а рытвыв Месопотамия шедіс Рим Империя кипод увтӧ. Не ӧтік нэм кежӧ Месопотамияыс лоис тышкасян инӧн Рим Империя да Парфия Империя коласын. 226 воӧ Парфия Империя усис Сасан Империякӧт тышкасьӧм бӧрсянь, и асыввыв Месопотамия лоис сатрпияӧн перссэзлӧн Сасан Империяас, а рытвыв Месопотамия кольчис Рим Империялӧн наследниклӧ - Византиялӧ. 640 воӧ быдӧс Месопотамиясӧ босьтісӧ араббез, кӧдна вайисӧ виль эскӧм - ислам. Ӧнӧдз кык ю колас муэзын олӧны отир, кӧдна баитӧны араб кыв вылын да эскӧны Аллахлӧ. Месопотамия - ин, кытӧн 10 000 воэзӧ пондӧтчис Неолитическӧй революция, Месопотамияын медодззаись пондӧтчис сю быдтӧм да му вылын уджалӧм, пода вӧдитӧм, ва нуӧтӧм понда каналлэз гарйӧм, металлэз сывӧтӧм да ныись медодзза уджалан колуйез керӧм, медодза колесо сідзжӧ вӧлі лӧсьӧтӧм Месопотамияын, математика да астрономия - наукаэз, кӧдна аркмисӧ Месопотамияын. = Этимология = Месопота́мия (эллиннэзлон важ кыв вылын Μεσοποταμία, араб кыв вылын الجزيرة‎ Эль-Джезира, курд кыв вылын ما بين النهرين‎ Ма-Байн-эн-Нахрайн, арамей кыв вылын ܒܝܬ ܢܗܪܝܢ Бет-Нахрейн, тюрк кыв вылын Mezopotamya) - Матісь Асыввыв ладорись историческӧй му. = География = = История = = Кыв да литература = = Наука да технология = = Религия = = Культура да искусство = = Экономика = = Управление =

Source: original
Кемпбелл магнолия

Кемпбелл магнолия (лат. Magnolia campbellii) - быдмассэзлӧн магнолия котырись магнолия увтырын (Yulania субувтырын) торья вид. Магнолияыс быдмӧ 30 метра вылына. Магнолия пантасьӧ асыввыв Непалын, Индияын (Sikkim, Assam), Китайын (лунвыв Тибет, Юньнань, лунвыв Сычуань) да Мьянмаын. == Вариететтэз == Magnolia campbellii var. campbellii : рытвыв Himalayas Magnolia campbellii var. mollicomata. асыввыв Himalayas

Source: original
Полюты (Юсьва район)

Полюты - грезд Перем ладорись Коми кытшын, Юсьва районас. Ӧні Полютыыс пырӧ Майкар посадмуӧ. == Отир == Отирыс рочöсь. == Лыддьöтан == География Коми-Пермяцкого автономного округа. Пермь, 1992. ISBN 5-7625-0162-0. Коми-Пермяцкий автономный округ на рубеже веков. Кудымкар, 2000. ISBN 5-87901-051-1 Коми-Пермяцкий национальный округ. Москва-Ленинград, 1948.

Source: original
Мадьярмуын оланіннэз

Оланіннэз - коласын Мадьярмуын эмӧсь канкар, ладор кодь туяна каррез, мӧдік каррез да грезэддэз. Медуна отир (кык миллионся невна этшажык) олӧны канкарын - Будапештын. Эшӧ миллион - дас ыджытжык карын. Улісь таблича мыччалӧ Мадьярмуись оланіннэз, кытӧн отирыс 30 сюрся унажыкӧн. == Ӧшмӧссэз == Magyarország 2010. évi helységnévkönyve

Source: original
Купрӧска (ю)

Купрӧска - неыджыт юок Перем ладорись Коми кытшын, Иньвалӧн шульга вож. Юыслӧн кузяыс - ? км. Бассейныс - ? км² ыжда. Ваыс кынмӧ октяб помын, а оссьӧ - апрель помын. Ю дорын сулалӧ Купрӧс посад. == Ӧшмӧссэз == География Коми-Пермяцкого автономного округа. Пермь, 1992. ISBN 5-7625-0162-0. Коми-Пермяцкий национальный округ. Москва-Ленинград, 1948. Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5

Source: original
Видзай (Кудымкар район)

Видза́й - Перем ладорись Коми кытшын, Кудымкар районсис Иньвайыв посадмуын коми грезд (деревня). == География == Видзайыс сулалö Кӧтыс ю дорын. == Веськöтлан == Ӧні Видзайыс пырӧ Иньвайыв посадмуӧ. == Лыддьöтан == Коми-Пермяцкий национальный округ. Москва-Ленинград, 1948.

Source: original
Эпипогиум

Эпипогиум (лат. Epipogium) - Орхидея котырись (Orchidaceae) быдмас увтыр. Эпипогиум увтырӧ пырӧны 12 вид. Эпипогиум пантасьӧ Евразияын, Ойвыв Африкаын да Океанияын. == Синониммез == Ceratopsis Epipogon Galera Podanthera == Виддэз == Epipogium aphyllum Epipogium dentilabellum Epipogium gmelinii Epipogium guilfoylei Epipogium indicum Epipogium japonicum Epipogium nutans Epipogium poneranthum Epipogium roseum Epipogium sessanum Epipogium sinicum Epipogium tuberosum

Source: original
Иньва (ю)

И́ньва (одзжык шуöмась Инва) - ыджыткодь ю Перем ладорись Коми кытшын, Камалӧн веськыт вож. Иньвалӧн кузяыс - 257 км. Бассейныс - 5 920 км² ыжда. Ваӧктан вылынаыс (шӧркодяс) - 188 м. Пӧлінь (шӧркодяс) - 0,2 м/км . Иньва пондӧтчӧ Камайыв вылынінын, неылын Киров лапӧвкӧт визирсяняс. Юыс котӧртӧ Коми му кузя асыввылӧ да усьӧ Кама вавидзанӧ Майкар дорын, Иньва курья аркмӧттӧнняс. Юыс йысялӧ унажыксӧ октяб помын нето нояб пондӧтчикӧ, а оссьӧ - апрель коста. Иньвалӧн уна вож. Шульгаланьсянь сыӧ усьӧны Шӧрвож Кордью Жувшор Вежайка Кува Серва Велва Истер Ойвыв Ык Дӧйӧг Баддю Пӧй Купрӧска Исыв Ӧнь Веськыт ладорсянь сыкӧт ӧтлаасьӧны: Ыджытшор Кӧтыс Пышья Налимашор Прониншор Ович Лунвыв Ык Юсьва Вежашор Кичашор Куч Кырдымка Романшор Медыджытӧсь ны коласын - Велва, Юсьва, Кува да Исыв. Ю котӧртӧ Коми кытшись кык район пыр: Кудымкарскӧй да Юсьвинскӧй. Сы дорын сулалӧны олан иннэз: Видзай, Дёма, Нёльсин, Иньвайыв, Пешнигорт, Кудымкар, Тшакылёвчи, Карпов, Аксёновчи, Купрӧс, Ыджыт Можга, Ӧнь, Майкар. Иньва бассейнын унажык отирыс - комиӧсь, кӧдна аркмӧтӧны этнография сьӧрті тодильнӧй группа - иньвенса. Иньва, кыдз и Кӧсва - перем коми отирлӧн ошшасян. Юсӧ сьылӧтӧны быдкодь писняэзын да кывбуррезын. «Иньва» ним новйӧ сідзжӧ перем коми лыддьӧтан ӧктӧт, кӧдӧ кадісь кадӧ лэдзлӧны Кудымкарын асланым гижиссез журналыс туйӧ. == Ӧшмӧссэз == География Коми-Пермяцкого автономного округа. Пермь, 1992. ISBN 5-7625-0162-0. Коми-Пермяцкий национальный округ. Москва-Ленинград, 1948.

Source: original
Вожьясянгыжаэз

Вожьясянгыжаэз (лат. Artiodactyla) - нимӧтчиссез классісь пода чукӧр. Вожьясянгыжаэз чукӧрӧ пырӧны 220 вид. == Систематика == чукӧрув : Suina - Порссез котыр : Suidae - Порссез котыр : Tayassuidae - Керöсiсь порссез котыр : Hippopotamidae - Ювöввез чукӧрув : Tylopoda - Гадькокаэз котыр : Camelidae - Нöбалiссез чукӧрув : Ruminantia - Сöскиссез котыр : Tragulidae - Порськöррез котыр : Giraffidae - Кузьголяэз котыр : Moschidae - Мусккöррез котыр : Antilocapridae - Вожасюраэз котыр : Cervidae - Кöррез котыр : Bovidae - Кыксюраэз

Source: original
Эманим

Эманим - кывладын асвына сёрнитор, кöда мыччалö мыйкö, нето кинöскö. Перем коми кылын эманимыс вежласьӧ лыддян, кӧрталан да асалан сьӧрті. Роч кодьӧм род перем коми кылын абу. == Лыддян == Ӧтікӧ лыддян форманас лыддисьӧ эманимыслӧн под. Унаӧ лыддян артмӧ эз содтасӧн; под помын кӧ петӧ шума шыыс, то эз одзын сія кыкпӧвсасьӧ. Гижикӧ унаӧ лыддян содтас гижӧны нето -эз нето -ез. Вариант -эз гижӧны, кӧр эманим помасьӧ: а) тыргора шыӧн: пуэз, киэз; б) гозъя чорыт шума шыӧн: кӧззэз, поссэз. Нія кӧ абуӧсь, гижсьӧ -ез: каннез, кыдззез; керрез, туйез. Кыдз адззам, помасьӧ кӧ подыс шума шыпасӧн (й-ся), то сія шыпасыс кыдз и шыыс жӧ кыкпӧвсасьӧ. == Кӧрталан == Перем комиэзлӧн лыддьӧтан кылын эм 17 кӧрталан. Эманимыслӧн форма, кӧдалӧн абу кӧрталан содтас, лыддисьӧ под кӧрталан туйӧ. Под кӧрталансянь аркмӧны быдкодь содтаса кӧрталаннэз. == Асалан == Эмторсӧ (предметсӧ) асалісь вылӧ мыччалӧны асалан содтассэз. Нія то кытшӧмӧсь: Мыччаланнэз: Асалісьыс ӧтік -ö: керку-ӧ ‘менам керку’; сой-ӧ ‘менам сой’ -ыт: керку-ыт ‘тэнат керку’; сой-ыт ‘тэнат сой’ -ыс: керку-ыс ‘сылӧн керку’; сой-ыс ‘сылӧн сой’ Асаліссес унаӧн: -ным: керку-ным ‘миян керку’; сой-ным ‘миян сой’ -ныт: керку-ныт ‘тіян керку’; сой-ныт ‘тіян сой’ -ныс: керку-ныс ‘нылӧн керку’; сой-ныс ‘нылӧн сой’ == Вежласьӧм == Эманиммез вежласьӧны кык нёж. асалан содтассэзӧн нето нытӧг (с.ш аслаӧмӧн вежласьӧм да сӧстӧм вежласьӧм). Асалан содтассэз -ыт, -ыс йитчӧны унаӧ лыддян содтаскӧт, да сысянь артмӧны дженыт формаэз: небӧгг-ез-ыс > небӧгг-е-ыс > небӧгг-е-с. Лыддьӧтан кылын сэтшӧм дженыт варианттэз пуктӧны норма туйӧ: пызаннэт, пызаннэс. Асалан содтассэз йитчӧны и мукӧд кӧрталан содтассэзкӧт, сы коста кыкнан содтасыс петӧны асланыс тодильнӧй формаын (йитчан вариантӧн): ки-си-т (ордч. ки, ки-ись, ки-ыт). Кӧрталан содтассэзлӧн варианттэз: Асалан содтассэзлӧн варианттэз: == Эманимлӧн формаэз аркмӧтан содтассэз == -ок (-ёк) - видзӧ небзьӧтан вежӧртас: ваок, туёк, канёк; -у (-ю) - небзьӧтӧ увтыр ниммесӧ да асторья ниммесӧ: сою, зону, Колю, маму; -иньӧй (-іньӧй) - шыӧтчӧммезын сідзжӧ видзӧ небзьӧтан вежӧртас: маминьӧй, муиньӧй, ныліньӧй; -жуг - умӧльтан вежӧртаса содтас: понжуг, керкужуг, туйжуг.

Source: original
Вежайка (Кудымкар район)

Вежа́йка - учӧтик грезд (деревня) Перем ладорись Коми кытшын, Кудымкар районас. Грездыс сулалӧ Кудымкарсянь рытвылӧ 43 км ылынаын, Вежайка ю дорын. Вежайкаыс ӧні пырӧ Иньвайыв посадмуӧ, а 2006 годӧдз сія вӧлі Москвина сельсоветын. == Ним йылісь == Грездыс шусьӧ сідз Вежайка ю сьӧрті, кӧда сы дынӧт и котӧртӧ. Юыслӧн нимыс аркмӧма Вежай форма дынӧ -ка суффикс содтӧмӧн. А ачыс Вежайыс лоӧма Вежа ю кывтэчас джендӧтӧмсянь. == Ордча грезддэз == Вежайкасянь лунвылас, ю пӧлӧн кӧ лэдзчыны, петӧ Ӧндриан грезд, сы сайын - Вальков грезд. Эшӧ ылынжык катытас, вит километра ылынаын, сулалӧ Москвина, кӧда быдӧс матісь грезддэз понда кольччӧ шӧрин туйӧ. Ойвылас Вежайкасянь, буракодь ылын, сулалӧ Кува посад. == Отир == Олӧны Вежайкаын вежайча́на. 2009 во пондӧтчикӧ нія вӧлісӧ 34 морт, видзисӧ 13 горт. Этӧ унапӧв етшажык 1970 год сьӧрті, кӧр татӧн олӧмась 147 морт. Уна отир мунӧмась овны Москвинаӧ нето Куваӧ. Быдӧс оліссез комиӧсь. Унажыкыс новйӧны памиллёэз Васькин да Зубов. Кулӧммезнысӧ вежайчанаыс дзебӧны Куваас. Сэтчин жӧ дзебсьӧны ӧндриановчи да вольковчи. == Культура == Школаӧ Вежайкаись челядь ветлӧны Москвинаӧ, сэтчӧ жӧ мунӧны пельшер-акушер дынӧ. == Ӧшмӧссэз == Коми-Пермяцкий автономный округ на рубеже веков. Кудымкар, 2000. ISBN 5-87901-051-1 Лобанова А.С. Висьтасьӧм. Перем, 2010. Шумилов Е. Н. Твоя малая родина: Краткий историко-топонимический справочник. 4-е изд., испр. и доп. Пермь, 2005.

Source: original
Хондроринха

Хондроринха (лат. Chondrorhyncha) - орхидея котырись быдмас увтыр. Хондроринха увтырӧ пырӧны 31 вид. Хондроринха пантасьӧ Америкаын. == Виддэз == Chondrorhyncha albicans Rolfe. Chondrorhyncha amabilis Schltr. 1920. Chondrorhyncha amazonica ( Rchb.f. & sine ref. ) ADHawkes. Chondrorhyncha anatonaz ( Dressler ) Senghas. Chondrorhyncha andreae P. Ortíz 1994. Chondrorhyncha andreettae Jenny 1989. Chondrorhyncha antonii P. Ortiz 1994. Chondrorhyncha aromatica ( Rchb.f. ) P.H.Allen. Chondrorhyncha aurantiaca Senghas & Gerlach 1991. Chondrorhyncha caloglossa ( Schltr. ) P.H.Allen. Chondrorhyncha caquetae Fowlie. Chondrorhyncha carinata Ortiz Chondrorhyncha caudata J.D.Ackerman. Chondrorhyncha chestertonii Rchb.f 1879. Chondrorhyncha cornuta Garay. Chondrorhyncha costaricensis ( Schltr. ) P.H.Allen. Chondrorhyncha crassa Dressler. Chondrorhyncha bicolor Rolfe. Chondrorhyncha discolor ( Lindl. ) P.H.Allen. Chondrorhyncha eburnea Dressler. Chondrorhyncha ecuadorensis Dodson. Chondrorhyncha embreei Dodson & Neudecker. Chondrorhyncha endresii Schltr. Chondrorhyncha escobariana Dodson & Neudecker. Chondrorhyncha estradae Dodson. Chondrorhyncha estrellensis Ames. Chondrorhyncha fimbriata (Linden & Reichenbach f. ) Reichenbach f. Chondrorhyncha flabelliformis ( Sw. ) Alain Chondrorhyncha flaveola ( Linden & Rchb.f. ) Garay. Chondrorhyncha fosterae Dodson. Chondrorhyncha gentryi Dodson & Neudecker. Chondrorhyncha guianensis Lafontaine, G.Gerlach & Senghas. Chondrorhyncha guttata ( Rchb.f. ) Garay Chondrorhyncha helleri Fowlie 1971. Chondrorhyncha hirtzii Dodson 1989. Chondrorhyncha lactea ( Rchb.f. ) L.O.Williams. Chondrorhyncha lankesteriana Pupulin. Chondrorhyncha lendyana Rchb.f 1886. Chondrorhyncha liensis Chondrorhyncha lipscombiae Rolfe Chondrorhyncha litensis Dodson Chondrorhyncha lojae (Schlechter) C. Schweinfurth. Chondrorhyncha luerorum R.Vásquez Ch. & Dodson Chondrorhyncha macronyx Kraenzl. Chondrorhyncha maculata Garay. Chondrorhyncha manzurii P.Ortiz V. Chondrorhyncha marginata ( Rchb.f. ) P.H.Allen. Chondrorhyncha merana Dodson and Neudecker Chondrorhyncha microcharis ( Schltr. ) L.O.Williams. Chondrorhyncha palorae ( Dodson & Hirtz ) Senghas & G.Gerlach. Chondrorhyncha parvilabris ( Schltr. ) L.O.Williams. Chondrorhyncha plicata D.E.Benn. & Christenson. Chondrorhyncha pusilla C.Schweinf. Chondrorhyncha picta (Rchb. f.) Senghas & G. Gerlach. Chondrorhyncha reichenbachiana Schltr. 1921. Chondrorhyncha rhombilabium ( C.Schweinf. ) Fowlie. Chondrorhyncha stapelioides ( Rchb.f. ) L.O.Williams. Chondrorhyncha stenioides Garay. Chondrorhyncha rosea Lindl 1846. Chondrorhyncha suarezii Dodson 1989. Chondrorhyncha thienii (Dodson) Dodson 1984. Chondrorhyncha thienii ( Dodson ) Senghas Chondrorhyncha velastiguii Dodson. Chondrorhyncha viridisepala Senghas. Chondrorhyncha vollesii G.Gerlach, T.Neudecker & H.G.Seeger. Chondrorhyncha wailesiana ( Lindl. & sine ref. ) A.D.Hawkes. Chondrorhyncha wercklei ( Schltr. ) C.Schweinf.

Source: original
Усь Онолва (Кӧчладор район)

Усь Онолва - посёлок Перем ладорись Коми кытшын, Кöчладор районас. Ӧні Усь Онолваыс пырö Мараты посадмуö. == Посёлокын туйез == Усь Онолваын öні лыддьöны 5 туй : == История == Поселок Усть-Онолва был основан посреди дремучих лесов спецпереселенцами из Белоруссии в 1929г. Еще в 60-х годах это был большой поселок с населением около 500-600 человек. Основным, и практически единственным, видом деятельности была лесозаготовка и сплав древесины по реке Коса. Многие годы поселок служил местом ссылки людей неугодных власти. Там жили русские, белорусы, украинцы, татары, немцы, эстонцы, латыши, литовцы, евреи и многие другие народности нашей необъятной страны.. Раскулаченные, высланные, вернувшиеся из плена, попавшие под известную 58 статью. Сейчас лес вырублен и поселок медленно умирает. Там еще живет несколько человек - детей тех первых спецпереселенцев, кто строил этот поселок и кто уже давно лежит на обширном, многонациональном кладбище на крутом берегу р.Коса. == Лыддьöтан == Коми-Пермяцкий национальный округ. Москва-Ленинград, 1948. Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5

Source: original
Хуллетия

Хуллетия (лат. Houlletia) - Орхидея котырись (Orchidaceae) быдмас увтыр. Хуллетия увтырӧ пырӧны 19 вид. Хуллетия пантасьӧ Медшöр да Лунвыв Америкаын. == Виддэз == Houlletia antioquensis Houlletia boliviana Houlletia brocklehurstiana Houlletia buchtieni Houlletia clarae Houlletia clava Houlletia conspersa Houlletia juruenensis Houlletia kaltreyeriana Houlletia lowiana Houlletia odoratissima Houlletia roraimensis Houlletia sanderi Houlletia stapeliaeflora Houlletia stapelioides Houlletia tigrina Houlletia unguiculata Houlletia vittata Houlletia wallisii

Source: original
Папилионанте

Папилионанте (лат. Papilionanthe) - Орхидея котырись (Orchidaceae) быдмас увтыр. Папилионанте увтырӧ пырӧны 11 вид. Папилионанте пантасьӧ Азияын. == Виддэз == Papilionanthe biswasiana (Ghose & Mukerjee) Garay (1974) Papilionanthe greenii (W.W.Sm.) Garay (1974) Papilionanthe hookeriana (Rchb.f.) Schltr. (1915) Papilionanthe pedunculata (Kerr) Garay (1974) Papilionanthe sillemiana (Rchb.f.) Garay (1974) Papilionanthe subulata (Willd.) Garay (1974) Papilionanthe taiwaniana (S.S.Ying) Ormerod (2002) Papilionanthe teres (Roxb.) Schltr. (1915) Papilionanthe tricuspidata (J.J.Sm.) Garay (1974) Papilionanthe uniflora (Lindl.) Garay (1974) Papilionanthe vandarum (Rchb.f.) Garay (1974)

Source: original
Момбин

Момбин ( лат. Spondias ) - сумах котырись корья пу увтыр. Момбин увтырӧ пырöны 10-17 вид. Момбин пантасьӧ Азияын да Америкаын. == Виддэз == Spondias dulcis - Амбарелла Spondias haplophylla - Spondias indica - Spondias lakonensis - Spondias mombin - Spondias pinnata - Spondias purpurea - Spondias radlkoferi - Spondias tuberosa - Имбу Spondias venulosa -

Source: original
Бентамия

Бентамия (лат. Benthamia ) - орхидея котырись быдмас увтыр. Бентамия увтырӧ пырӧны 75 вид. Бентамия пантасьӧ Африкаын да Мадагаскарын. == Йишвлӓ == Benthamia bathieana Schltr., Repert. Spec. Nov. Regni Veg. Beih. 33: 25 (1924). Benthamia calceolata H.Perrier, Bull. Soc. Bot. France 81: 32 (1934). Benthamia catatiana H.Perrier, Bull. Soc. Bot. France 81: 29 (1934). Benthamia chlorantha (Spreng.) Garay & G.A.Romero, Harvard Pap. Bot. 3: 53 (1998). Benthamia cinnabarina (Rolfe) H.Perrier, Bull. Soc. Bot. France 81: 38 (1934). Benthamia cuspidata H.Perrier, Bull. Soc. Bot. France 81: 29 (1934). Benthamia dauphinensis (Rolfe) Schltr., Repert. Spec. Nov. Regni Veg. Beih. 33: 25 (1924). Benthamia elata Schltr., Repert. Spec. Nov. Regni Veg. 15: 324 (1918). Benthamia exilis Schltr., Repert. Spec. Nov. Regni Veg. Beih. 33: 26 (1924). Benthamia glaberrima (Ridl.) H.Perrier, Bull. Soc. Bot. France 81: 28 (1934). Benthamia herminioides Schltr., Repert. Spec. Nov. Regni Veg. Beih. 33: 27 (1924). Benthamia humbertii H.Perrier, Bull. Soc. Bot. France 81: 35 (1934). Benthamia longicalceata H.Perrier, Notul. Syst. (Paris) 14: 139 (1951). Benthamia macra Schltr., Repert. Spec. Nov. Regni Veg. Beih. 33: 28 (1924). Benthamia madagascariensis (Rolfe) Schltr., Beih. Bot. Centralbl. 34(2): 300 (1916). Benthamia majoriflora H.Perrier, Notul. Syst. (Paris) 14: 140 (1951). Benthamia melanopoda Schltr., Repert. Spec. Nov. Regni Veg. Beih. 33: 29 (1924). Benthamia misera (Ridl.) Schltr., Repert. Spec. Nov. Regni Veg. Beih. 33: 24 (1924). Benthamia monophylla Schltr., Repert. Spec. Nov. Regni Veg. Beih. 33: 30 (1924). Benthamia nigrescens Schltr., Beih. Bot. Centralbl. 34(2): 301 (1916). Benthamia nigrovaginata H.Perrier, Bull. Soc. Bot. France 81: 32 (1934). Benthamia nivea Schltr., Repert. Spec. Nov. Regni Veg. Beih. 33: 31 (1924). Benthamia perfecunda H.Perrier, Notul. Syst. (Paris) 14: 140 (1951). Benthamia perularioides Schltr., Repert. Spec. Nov. Regni Veg. Beih. 33: 32 (1924). Benthamia praecox Schltr., Beih. Bot. Centralbl. 34(1): 303 (1916). Benthamia procera Schltr., Beih. Bot. Centralbl. 34(1): 301 (1916). Benthamia rostrata Schltr., Repert. Spec. Nov. Regni Veg. Beih. 33: 33 (1924). Benthamia spiralis (Thouars) A.Rich., Mém. Soc. Hist. Nat. Paris 4: 39 (1828). Benthamia verecunda Schltr., Repert. Spec. Nov. Regni Veg. Beih. 33: 34 (1924).

Source: original
Кӧс сельсовет

Кӧс сельсовет - 1918-2004 воэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 10 оланін, да оліс 4225 морт. Шӧриныс - Кӧс посадын. Кӧч сельсовет аркмӧтӧмась 1918 воӧ июнь 20 лунӧ. Первӧ сельсоветын вӧлісӧ дзир кык олан ин - Кӧс посад да Абрамӧв. Сэсся сы увтӧ пырисӧ муэз кӧркӧся Октыльсорд, Улісь Кӧс да Селиш сельсоветтэзісь. 2005 годӧ Кӧс сельсовет туйӧ лӧсьӧтісӧ Кӧс посадму, кытчӧ ӧтлаӧтісӧ муэсӧ вӧвлӧм Кӧс, Порошволь, Пуксипи да Пятигор сельсоветтэзісь. Кӧс сельсоветын 2003 годӧ вӧлісӧ сэтшӧм олан иннэз: Абрамӧв Важ Гущин Виль Гущин Кордон (посёлок) Кӧс Лочсай (посёлок) Нагорнӧй Селиш Улісь Кӧс Чиркӧв Одзжык Кӧс сельсоветын вӧлісӧ эшӧ сэтшӧм олан иннэз: Бадь Пашня (посёлок) Братанӧв 5-ӧт км Глубокӧй Губанӧв Гущин Заготскот (пункт) Подгорнӧй Юла

Source: original
Итяранта (Турку)

Итяранта - Туркуись V микрорайон. Итяранта пырӧ Туркуись Кескуста районӧ да куйлӧ каршӧр рытвылын. == Ним йылісь == Нимсӧ Итяранта гижӧны фин кыв вылын Itäranta нето V kaupunginosa, швед кыв вылын Öststranden нето IV stadsdel. Микрорайоныс шусьӧ сідз сійӧн, мыля быттьӧкӧ куйлӧ Авраюки асыввыв вадӧрын (Itä 'асыввыв', ranta 'вадӧр'). == География == Мартти куйлӧ Турку каршӧр рытвылас. Сійӧ адззан Авраёки уссёланись, юыс лунвыв вадӧрись. Ордчӧн куйлӧны сэтшӧм карторрез: Мартти ойвыв-асыввылын, Вяхяхейккиля лунвылын да Корпполайсмяки рытвылын. Ойвылас, Авраёки сайын куйлӧ карись VIII микрорайон, кытчӧ Итярантасянь позьӧ шедны паромӧн. == Лыддьӧтан == Elina Teerijoki. Kaupunginosien Turku. Turku: Savukeidas Kustannus, 2012. ISBN 978-952-268-030-3 == Ыстісяннэз == Шаблон:Туркуись карторрез

Source: original
Чердын

Чердын (роч Чердынь) - Перем ладорын кар, Чердын районлöн шöрин. == Ним йылісь == Чердын кывсö позьö вежöртны, кыдз Чер дынын оланін. Чер - важ коми кылын вöлі шор вежöртаса.

Source: original
Дебрецен

Дебрецен (мадьяр кыв вылын Debrecen, латынь вылын Debretinum) - Мадьярмуын ыждаыс сьӧрті мӧдік кар. Сія Хайду-Бихар ладорлӧн да Дебрецен районлӧн шӧрин, Тіса сайся регионын - медыджыд да медтӧдчана кар. Мукӧдкоста Дебреценсӧ шуӧны кальвинисттэзлӧн Ромаӧн. Первуись нимыс казьтывсьӧ XIII векын. 1361 воын сія - неыджыт карок, а 1683 годӧ король лэбтӧма сійӧ «мезмыт кар» рангӧдз. Европа пасьта кар йылісь тӧдісӧ татісь ыджыт ярманка увья, а сідзжӧ кальвинизм сьӧрті тыдалана школа увья. Кыкись Дебрецен вӧлӧма Мадьрму понда канкарӧн, 1848-49 воэзӧ да 1944 годӧ. Уна веккез сьӧрна неӧтпыр сотчылӧма, а муюгытся мӧд косясян коста сійӧ буракодь паздӧмась. Талун Дебрецен мадьяр оланіннэз коласын чожа зорамман кар. Дебреценса ыждӧтӧны ассиныс гортнысӧ кар гаж дырйи апрель 11 лунӧ.

Source: original
Сюзяыб (Кӧрткерӧс район)

Сюзяыб - Коми Республикаись Кӧрткерӧс районын грезд. Ӧні грездыс пырö Висер посадмуö. == Лыддьöтан == Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3 Жеребцов И. Л. Где ты живёшь: Населённые пункты Республики Коми. - Сыктывкар: 2000. Историко-культурный атлас Республики Коми. - М: Дрофа, 1997. ISBN 5-287-00027-8 Республика Коми. Энциклопедия в 3-х томах. - Сыктывкар: Коми книжное издательство, 1997, 1998, 1999. - Т. I, II, III. ISBN 5-7555-0617-5 Шаблон:Висер посадмуись оланіннэз

Source: original
Аныб (Кулӧмдін район)

Аныб - Коми Республикаись Кулӧмдін районын посад. Ӧні посадас Аныб посадмулöн шӧрин. == География == Аныб сулалö Эжва ю шульга вадöрын, Кулӧмдiн посадсянь 48 км ылынаын. == История == Аныб посад аркмöма 1663 во бöрын. == Отир == Унажык отирыс гишшöны Лобанов нето Казаринов. == Лыддьöтан == Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3 Жеребцов И. Л. Где ты живёшь: Населённые пункты Республики Коми. - Сыктывкар: 2000. Историко-культурный атлас Республики Коми. - М: Дрофа, 1997. ISBN 5-287-00027-8 Республика Коми. Энциклопедия в 3-х томах. - Сыктывкар: Коми книжное издательство, 1997, 1998, 1999. - Т. I, II, III. ISBN 5-7555-0617-5

Source: original
Некрасова Галина Александровна

Некрасова Галина Александровна (*1958) - коми кыв туялісь, филология сьӧрті кандидат. == Олантуй == Г. А. Некрасова чужис 1958' декаб 12' лунӧ Коми Республика Емдін районісь Айкатыла посадын. 1976' годӧ сія помаліс шӧрӧт школа Гамын, а 1981' годӧ Сыктывкарись университет. Аспиранталіс Тарту университетын. Веськӧтліссезӧн сэтчин сылӧн вӧлісӧ П. Алвре да А. Кюннап. 1987' годӧ Галина Александровна дорйис кандидат ним вылӧ диссертация «Л-а падежжез коми кылын». 1987' восянь Г. А. Некрасова уджалӧ КНЦ УрО РАН-ын, Кыв, литература да история институтас. == Туялан удж == Г. А. Некрасова туялӧ коми кывлісь морфология, унажыксӧ падежжез.

Source: original
Королёв (Кудымкар район)

Королёв - Перем ладорись Коми кытшын, Кудымкар районісь Белоёв посадмуын грезд (деревня). == Лыддьöтан == Коми-Пермяцкий национальный округ. Москва-Ленинград, 1948.

Source: original